## La secretària autonòmica del Sistema Sociosanitari visita les obres del centre de majors de Sant Joan de Moró, que disposa d’una inversió de 8,3 milions d’euros

*** Elena Albalat assenyala que el nou centre “se suma a l’impuls assistencial del Consell” en la província de Castelló
* La residència oferirà 60 places per a l’atenció integral de persones majors i estarà operativa en el primer trimestre de 2026**

La secretària autonòmica del Sistema Sociosanitari, Elena Albalat, ha assegurat que la nova residència per a majors de Sant Joan de Moró “se suma l’impuls assistencial que promou el Consell” en la província de Castelló.

Albalat ha visitat les obres del futur centre, que disposarà de 60 places per a l’atenció integral de persones majors i que estarà operatiu en el primer trimestre de 2026, segons les previsions.

“Esta residència és fonamental per a Sant Joan de Moró i per a tota la comarca de la Plana Alta, perquè oferix poder cuidar les persones majors en un centre especialitzat com este”, ha assenyalat Albalat.

Així mateix, ha destacat que “des del Consell treballem de manera intensa per a disposar del major nombre de places per a atendre les necessitats dels valencians”.

Acompanyada de l’alcalde de la localitat, Vicente Pallarés, la secretària autonòmica ha recorregut les obres de la nova instal·lació assistencial, que disposa d’una inversió de 8,3 milions d’euros.

El centre ocuparà una superfície de 4.777 metres quadrats en l’avinguda de Les Llomes i distribuirà les places en quatre unitats convivencials, “amb una clara distinció entre les zones de dia i nit per a garantir el benestar de les persones usuàries”, ha explicat Albalat.

Per la seua part, l’alcalde ha mostrat la seua satisfacció per l’inici de les obres el mes de juliol passat, “després de molts anys de treball i de superar els diferents tràmits administratius per a poder fer realitat esta residència i complir les expectatives de la nostra ciutadania”.

Cal recordar que l’execució de les obres és fruit d’una delegació de competències de la Generalitat a l’Ajuntament de Sant Joan de Moró, encarregat de transformar una antiga estructura de la seua propietat en un centre per a majors que atenga les necessitats d’esta localitat de la comarca de la Plana.

Este nou projecte assistencial és gestionat per la Vicepresidència i Conselleria de Servicis Socials, Igualtat i Vivenda i és finançat amb fons de la Generalitat, europeus i municipals.

Fecha: 07/08/2024